Indiana University

Indiana University er et delstatseid universitet i delstaten Indiana i USA. IU har campuser i Bloomington, Columbus, Richmond, Kokomo, Gary, South Bend, New Albany, Fort Wayne og Indianapolis i delstaten Indiana.

Indiana University ble grunnlagt i 1820 i Bloomington. Det opprinnelige lærestedet i denne byen tilhører gruppen av offentlige, høykvalitets-universiteter med meget høy akademisk standard – den såkalte Public Ivy-gruppen.

I 2025 var studenttallene ved IU slik:
 IU Bloomington (1820) – 48 424 studenter
 IU Indianapolis (2024) – 20 568 studenter
 IU Indianapolis ble etablert i 2024 da det tidligere Indiana University – Purdue University Indianapolis (IUPUI; etablert i 1969) ble delt inn i to universiteter. De fleste IUPUI akademiske programmer ble en del av IU Indianapolis.
 IU East (1971) – 3 490 studenter; lokalisert i Richmond
 IU Kokomo (1945) – 3 029 studenter
 IU Northwest (1959) – 3 198 studenter; lokalisert i Gary
 IU South Bend (1922) – 4 326 studenter
 IU Southeast (1941) – 5 238 studenter; lokalisert i New Albany
 IU Fort Wayne (2018) – 747 studenter
 IU Fort Wayne ble etablert i 2018 da det tidligere Indiana University – Purdue University Fort Wayne (IPFW; etablert i 1917) ble delt inn i to universiteter. Nesten alle IPFW akademiske programmer ble en del av det nye Purdue University Fort Wayne.
 IU Columbus (2024) – 1 051 studenter
 IU Columbus ble grunnlagt i 1970 som Indiana University – Purdue University Columbus (IUPUC), administrert av IUPUI. Da IUPUI ble delt opp i separate universiteter i 2024, ble IUPUC konvertert til IU Columbus.

I 2006 var skolepengene i høstsemesteret på US$ 5 040 – 7 460 per år for studenter hjemhørende i Indiana, avhengig av studiested. Studiene gis opp til doktorgrad ved Bloomington og Indianapolis.

 Referanser 

Eksterne lenker


Kategori:Universiteter i Indiana
Kategori:Public Ivy
Kategori:Etableringer i 1820
Kategori:1820 i Indiana
Kategori:Utdanningsinstitusjoner etablert i 1820-årene